# **He Kupu Whakamahuki**

**Tākitimu Waka – Ngāti Ranginui**


**Tau 8+**

**Taumata 3 – 6**

Ko tēnei aratohu kaiako ka tiki atu i ngā pakiwaitara me ngā kōrero tuku iho mō Tākitimu waka – Ngāti Ranginui. Ko te kauwaka ki te tūhura i tēnei kaupapa ko ēnei kei raro iho nei. Ko ēnei kaupapa ka noho hei wāhanga matua mō tēnei rauemi.

****

* **He waka taketake mai a Tākitimu.**
* **He tātai whetū, he tātai wāhine.**
* **He mana whenua, mana moana, mana motuhake.**
* **Tihei mauri ora.**



**Akoranga Tōmua**

I mua i te ruku ki ngā kaupapa o tēnei aratohu kaiako. Ka taea e te kaiako me ngā ākonga ēnei kaupapa te tirotiro.

* Te hekenga mai o Tākitimu i Hawaiki
* Ngā ingoa e waru o te waka o Tākitimu
* Te hononga o Tākitimu waka ki te moutere o Hāmoa
* Te hononga o Tākitimu waka ki te moutere o Whītī
* Te hononga o Tākitimu waka ki te moutere o Tahiti
* Te hononga o Tākitimu waka ki te moutere o Rarotonga
* Orokeu rāua ko Oronaino ngā kaitārai
* Whātonga
* Arutanga rāua ko Kare
* Tangiia
* Tūtapu
* Te whakapapa o te waka o Tākitimu
* Te whakapapa o Tamateaarikinui
* Tamateaarikinui rāua ko Toto
* Rongokako rāua ko Muriwhenua
* Tamatea Ure Haea rāua ko Ihuparapara
* Ranginui rāua ko Kurapori
* Te pouwhenua o Tamateaarikinui
* Hukatai me Uenukurangi
* Te mana whenua me te mana moana o Tamateaarikinui
* Mauao
* Mangatawa me Maungamana
* Pāpāmoa
* Pukewhānake
* Te taenga mai o Tākitimu ki Aotearoa

**Ngā kai o roto**

**Ngā Kaupapa** **Whārangi**

Ngā wāhanga o Te Marautanga o Aotearoa 3

Wāhanga 1 4

He waka taketake mai a Tākitimu

Wāhanga 2 7

He tātai whetū, he tātai wāhine

Wāhanga 3 9

Mana whenua, mana moana, mana motuhake

Wāhanga 4 11

Tihei mauri ora

Ngā rauemi tautoko 14

# 

# 

# **Te Hononga ki Te Marautanga o Aotearoa**

Anei ngā wāhanga o TMoA me ngā whenu o ia wāhanga e hāngai ana ki

ngā kaupapa matua o tēnei aratohu kaiako:

* He waka taketake mai a Tākitimu
* He tātai whetū, he tātai wāhine
* He mana whenua, mana moana, mana motuhake
* Tihei mauri ora

Ko ngā ngohe me ngā papa mahi o ia wāhanga ka hāngai ki ēnei kei raro iho nei.

**Tau 8**

**Taumata 3–6**

|  |  |  |
| --- | --- | --- |
| **TMoA** | **Whenu** | |
| Tikanga ā-iwi | Te Ao Hurihuri | Te Wāhi me te  Taiao |
| Ngā Toi | Toi Ataata | Ngā Mahi a te  Rēhia |
| Te Reo | Ā-Tā | Ā-Waha |
| Hangarau | Ngā Āhuatanga o te  Hangarau | Te Whakaharatau  Hangarau |

**Wāhanga 1** - **He Waka Taketake Mai a Tākitimu**

I mua i te hekenga mai o Tākitimu i Hawaiki ki Aotearoa, he roa tōna haere i Hawaiki me Te Moana Nui a Kiwa, he roa hoki tana noho ki ētehi moutere o Te Moana Nui a Kiwa. Ko tēnei wāhanga ka aro ki ētehi o ngā tūpuna nō ngā moutere i whai wāhi ki te waka o Tākitimu i mua i te hekenga mai.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Wāhi me te Taiao**  **3.2**  Ka whakamārama i ngā take me ngā huarahi e whakaatu ai te tangata i tōna hononga ki tētahi tino wāhi, ki tētahi tino taiao. | **Orokeu rāua ko Oronaino**  Mā te kaiako e tuku ētehi kōrero mō Orokeu rāua ko Oronaino ngā kaitārai o te waka o Tākitimu nō Hāmoa. Ka noho takirua ngā ākonga ka wānanga i ēnei pātai:   * He aha i tāraitia ai te waka o Tākitimu e tēnei tokorua? * Ko wai rāua ki a Whātonga? * He aha te ingoa tuatahi i tapā ki runga i te waka o Tākitimu? * Ka poroa te rākau, he aha te ingoa i tapā ki runga i ā ia? * Nā te aha i mate ai te tokorua nei? * I ahatia te waka i te matenga o te tokorua nei? | **He whakaaturanga** (Powtoons)  **He mahi takirua**  Ko tā te ākonga mahi he hanga whakaaturanga “Powtoons” e whakamārama ana i ngā whakautu ki ngā pātai kua wānangahia. Kia rima meneti te roa.  Mehemea kāore i tō kura te Powtoons mā te kaiako te huarahi whakaaturanga e whiriwhiri. |
| **Ngā Toi** | **Ngā Mahi a te Rēhia**  **6.**  Ka tūhura, ka whakamahi, ka whakawhanake mōhio, ka whakamārama:  i tā te tinana me te reo whakatau i roto i ngā horopaki huhua. | **Arutanga rāua ko Kare**  Ko tā te kaiako mahi he tuku i ngā ākonga kia rangahau i ngā kōrero mō Arutanga te tamaiti a Whātonga me tōna tino hiahia ki te kāpene i te waka o Te Manu Karere.  I mōhio tonu a Arutanga kāore tōna pāpā e whakaae engari, ka tuku a Arutanga i tana wahine a Kare ki tōna pāpā mō te pō. Ka hoki mai a Kare i te ata me te whakaae mai a Whātonga kia tū a Arutanga hei kāpene mō te waka. He waka hourua te waka nei. Ka whakatere te waka i Te Moana Nui a Kiwa, ka tapā te ingoa i taua wā ko Te Pori o Kare, hei whakaatu i te ātaahua o Kare. | **He tito waiata**  **Mahi takitoru**  Mai i ngā kōrero kua rangahaua e te ākonga mō Arutanga rāua ko Kare, ko tā ngā ākonga mahi he tito i tētehi waiata ā-ringa e whakamārama ana i ēnei kōrero tuku iho.  Kei ngā ākonga te kōwhiringa mō te momo waiata ā-ringa ka titoa e rātou, te taki, te rere, ngā whiti, ngā kupu me ngā ringa. |
| **Hangarau** | **Ngā Āhuatanga o te Hangarau**  **4.2**    Ka mārama ki ngā hua o te whakawhitiwhiti kōrero i waenganui i te hapori me te ao whānui. | **Tangiia rāua ko Tūtapu**  Mā te kaiako ngā kōrero taukumekume me ngā kōrero pakanga a Tangiia rāua ko Tūtapu e tuku ki ngā tauira, ka noho te akomanga ki te āta wānanga i ngā kōrero mō te tokorua nei.   * Ko wai a Tangiia? * Ko wai a Tūtapu? * He aha i riri ai a Tūtapu ki a Tangiia? * He aha i tapaina ai ko te ingoa o te waka i taua wā ko Te Tika a Te Tuahine? * I tae te waka nei ki tēhea moutere? * He aha i tapaina ai ko Te Takipu hei ingoa mō te waka? * Ko wai a Karika? * Ko wai i pakanga ki ā Tūtapu? * Ko wai i kōhuru i a Tūtapu? | **Tuhinga whakataurite** (comparative writing)  **He mahi takitahi**  Ko tā te ākonga mahi he tuhi i tētehi tuhinga whakataurite e āta whakataurite ana i te nuinga o ngā kōrero mō Tangiia rāua ko Tūtapu ki tētehi kōrero, pakiwaitara, pūrākau e rata ana te ākonga. Me whai whakaaro te ākonga ki tētehi pakiwaitara, kōrero rānei e āhua rite ana ki ngā kōrero mō Tangiia rāua ko Tūtapu, ka whakatauritehia ngā kōrero e rua.  Me whakamārama e te tauira ngā āhuatanga e whitu e rite ana i waenganui i ngā kōrero e rua. |
| **Te Reo** | **Ā-Tā**  **Rautaki Reo**  **4.5**  Ka whakamahi i ētahi rautaki rangahau mō te huhua o ngā take. | **Te ingoa o te waka o Tākitimu**  Mai i ngā kōrero i wānangahia e te akomanga mō Tangiia rāua ko Tūtapu. Mā te kaiako ngā ākonga e tuku ki te rangahau i ngā kōrero mō te ingoa o te waka o Tākitimu me te take i tapaina ko taua ingoa ki runga i tērā waka. | **He mahi rangahau**  **Mahi takitahi**  Mai i ngā pūkenga rangahau kua whakatauirahia mai e te ākonga, ko tā te ākonga mahi he rangahau i te tikanga o ētehi ingoa o ngā tāngata tata ki a rātou:   * Kia 3 ngā tāngata nō tōna whānau. * Kia 3 ngā tāngata nō tōna kura. * Kia 2 ngā tāngata rongonui. * Kia 2 ngā kaumatua.   Ka haere te ākonga ki te uiui ki te rangahau rānei i ēnei tāngata, ka hoki mai me te āta whakamārama i te take i tapaina ai ko aua ingoa ki runga i ā rātou. |

**Wāhanga 2 -** **He Tātai Whetū, He Tātai Wāhine**

He nui ngā kōrero rangatira mō Tamateaarikinui, rātou ko Rongokako, ko Tamatea Ure Haea me Ranginui (1) Ko tēnei wāhanga e mihi ana ki ngā mareikura o ēnei rangatira, he mihi ki te mana o ēnei tuawahine.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Ao Hurihuri**  **3.3.1**  Ka whakamārama i te whakaawenga o ngā whakaaro me ngā mahi a te tangata i te oranga o ētahi atu i ngā wā o mua. | **Tamateaarikinui rāua ko Toto**  Ko tā te kaiako mahi he whakatakoto i ngā kōrero mō Tamataearikinui rāua ko Toto.  He kōrero he titiro hoki ki ō rāua momo me ō rāua āhua. | **He tuhi whakaari**  **He mahi takirua**  Mai i ngā kōrero kua wānangahia e te akomanga mō Tamateaarikinui me Toto, ko tā ngā ākonga mahi he tuhi i tētehi whakawhitinga kōrero.  Ko tētehi ākonga ko Tamateaarikinui, ko tētehi ākonga ko Toto.  Mā rāua e whiriwhiri te horopaki me te kaupapa, ko te mea nui ka rongo ngā kaimātakitaki i te wairua o Tamateaarikinui rāua ko Toto i roto i te whakaari. |
| **Ngā Toi** | **Toi Ataata**  **4**  Ka whakawhanake ariā, ka whakapakari pūkenga, ka whakamārama, ka whai māramatanga te ākonga: mā te tūhura me te whakamahi i ngā hua o ngā rawa, rawa tā, me ngā taputapu; | **Rongokako rāua ko Muriwhenua**  Ko tā te kaiako mahi he āta whakamārama i ngā kōrero mō Paoa rāua ko Rongokako me te whakataetae i tū mō te ringa mārena o Muriwhenua.  Mutu ana ngā whakamārama a te kaiako, ka huri ngā ākonga ki te ngohe. | **Pikitia taiao** (landscape drawing)  **Mahi takitoru**  Mai i ngā kōrero kua tīpakohia e te ākonga mō Paoa rāua ko Rongokako, ko tā te ākonga mahi he tā i tētehi pikitia taiao A1 te rahi e whakaemi ana, e whakaatu ana, e whakapikitia ana i ngā kōrero mō te tokorua nei. |
| **Hangarau** | **Te Whakaharatau Hangarau**  **5.2**  Ka tātari i ā rātou mahere hoahoa me ngā mahere hoahoa a ērā atu ki te:  • tautohu i ngā whakatakotoranga pai ake;  • kōwhiri i ngā rawa e tika ana;  • whakarite i te hātepe | **Tamatea Ure Haea rāua ko Ihuparapara**  E ai ki te kōrero he maha ngā wahine a Tamatea Ure Haea (Tamateapōkaiwhenua), ko Ihuparapara te whaea o Ranginui, te tuākana o Iwipupu engari te teina o Moanaikauia. E ai ki te kōrero, katoa ēnei wahine he hoa rangatira ki a Tamatea Ure Haea, he tuakana teina hoki rātou.  Mai i ēnei wahine i takea mai ko ētehi o ngā tino iwi o te iwi Māori.  Ko tā te kaiako mahi he tuku i ngā tamariki ki te rangahau i ēnei kōrero, whakapapa. | **Whakapapa**  **He mahi takitahi**  Ko tā te ākonga mahi he tuhi i tētehi rākau whakapapa e whakaatu ana i te whakapapa o Tamatea Ure Haea (Tamateapākaiwhenua)  E rua whakapaparanga ki runga, e toru whakapaparanga ki raro. Ka whakaingoa, ka whakamārama i ngā tāngata katoa kei te mahere nei. |
| **Te Reo** | **Ā-Waha**  **Āheinga Reo**  **6.2**  Ka whakapuaki whakaaro mō ngā kaupapa, mō ngā ariā matua hoki o aua kaupapa, kia pai ai te whakatakoto tohetohenga, taunakitanga rānei hei whakaū i te whakaaro | **Ranginui (1) rāua ko Kurapori**  Ko tā te kaiako mahi he whāngai i ētehi kōrero mō Kurapori te wahine a Ranginui, te tamāhine a Te Mate-a-moa, ka taea hoki e te kaiako te tuku i ngā tamariki ki te rangahau i ētehi kōrero mō Kurapori.  Ka tahuri ki te ngohe. | **He tuhi rīpoata**  **Mahi takitahi**  Ko tā te akonga mahi he tuhi rīpoata o tētehi āhuatanga i pā ki a Kurapori, ka tū ka pānui ki te akomanga. |

Wāhanga 3 - **Mana Whenua, Mana Moana, Mana Motuhake**

Ko tēnei wāhanga e aro ana ki te mana me te mauri i utaina e Tamateaarikinui ki runga i ngā whenua me ngā moana o Tauranga. Ko tēnei wāhanga ka titiro ki ētehi o ēnei wāhi.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Ao Hurihuri**  **4.2**  Ka whakaahua i ngā huarahi e tuhia ai, e maumaharatia ai ngā mahi o mua | **Mangatawa me Maungamana**  I runga anō i ngā kōrero huhua mō te kaupapa nei e iri ana ki te ipurangi, ko tā te kaiako mahi he tuku i ngā ākonga kia rangahau ā-ipurangi i ngā kōrero mō ngā maunga nei. Ka whakaemi i ngā kōrero ka kitea e rātou. | **He hanga pukapuka mā te Storybird**  **He mahi takirua**  Ko tā ngā ākonga mahi he hanga me te tuhi i tētehi pukapuka e whakamahi ana i te taupānga Storybird.  Ko tā te ākonga mahi he whakapakiwaitara i ngā kōrero kua rangahaua e rāua. Mā te tokorua te taumata me te tau o te pukapuka e āta whiriwhiri. |
| **Ngā Toi** | **Toi Ataata**  **4**  Ka whakawhanake ariā, ka whakapakari pūkenga, ka whakamārama, ka whai māramatanga te ākonga: mā te tūhura me te whakamahi i ngā hua o ngā rawa, rawa tā, me ngā taputapu; i ngā mahi o te whiriwhiri tukanga rawa tā, me te tautohu taputapu; mā te whakamahi i ngā tukanga me ngā rawa tā a te kaito | **Pāpāmoa**  Ko tā te kaiako mahi he whāngai i ngā kōrero tuku iho mō Pāpāmoa ka wānanga i ēnei pātai:   * Ko wai ngā kaitiaki o Pāpāmoa? * Ko wai i noho ki reira? * He aha te tino painga o te maunga o Pāpāmoa? * He aha ētehi kōrero tuku iho mō te wāhi nei? | **He hanga tāraitanga**  **Mahi takitoru**  Mai i ngā kōrero kua wānangahia e ngā ākonga mō Pāpāmoa, ko tā ngā ākonga mahi he hanga i tētehi tāraitanga o te maunga kia rite nei tōnā āhua ki ngā wā o mua, i te wā o Whaene me Kahungunu. |
| **Hangarau** | **Ngā Āhuatanga o te Hangarau**  **4**  **Ka whakamahia he mahere,**  ka whakamātauria kia kitea:  • te whanaketanga;  • te tōtika o te mahi.  4. Ka whakahiatotia ngā pūkenga ā-ringa, ā-hinengaro, taha auaha anō hoki.  5. Ka whakamātauria te hua i runga anō i te āhua o te hiahia me te urupare a ngā kiritaki.  6. Ka mārama ki te whakahaere o ngā pūnaha hangarau | **Pukewhānake**  Mā te kaiako ngā kōrero mō te Pā o Ranginui(1) e whakamārama, māna ētehi kōrero mō te pā tūwatawata e whakamārama. | **Te Pā o Pukewhānake**  **He mahi takitahi**  Mai i ngā kōrero kua wānangahia, kua rangahau e te ākonga mō Pukewhānake, ko tā te ākonga mahi he hanga mā te hangarau me te rorohiko i te Pā o neherā o Pukewhānake. Ka whakamahia e te ākonga ngā taupānga me ngā hoahoa hōtaka e tika ana ki te hoahoa i te Pā o Pukewhānake. |
| **Te Reo** | **Ā-Tā**  **Rautaki Reo**  5.6 Ka whakamahi i ngā āhuatanga maha o ngā momo reo tuhi hei whakaniko i ngā tuhinga whānui, hei akiaki anō i te kaipānui kia whai whakaaro ake ki te kaupapa. | **Mauao**  Ko tā te kaiako mahi he āta whakamārama i ngā kōrero mō te takenga mai o te ingoa o Mauao, mutu ana te whakamārama i ēnei kōrero hītori, tukuna hoki ngā ākonga kia tūhura i te ipurangi ki te taunaki i ngā kōrero me te rapu i ētehi kōrero āpiti. | **He tuhinga whakamārama**  **Mahi takitahi**  Mai i ngā kōrero kua wānangahia, kua rangahau e te ākonga mō Mauao, ko tā te ākonga mahi he tuhi i tētehi tuhinga whakamārama (descriptive writing) e whakamārama ana i te takenga mai o te ingoa o Mauao i hea. |

**Wāhanga 4 -** Tihei Mauri Ora

Ko tēnei wāhanga e hāngai katoa ana ki ngā wāhi i ū ai te waka o Tākitimu me ngā wāhi i heke ai ngā uri a Tamateaarikinui. I roto hoki i tēnei wāhanga ko te taenga mai o Tākitimu waka ki Aotearoa te kaupapa matua engari e whā tonu ngā ngohe ka whakahanumitia ki te tautoko i tēnei kaupapa matua.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Wāhi me te Taiao**  **5.1**  Ka whakamārama i ngā take e neke haere ai te tangata ki wāhi kē, me ngā putanga iho o ēnei nekehanga ki te tangata me te wāhi | **Te taenga mai o Tākitimu waka ki Aotearoa**  I te taenga tuatahi mai o Tākitimu ki Aotearoa ka ū ai ia ki ngā wāhi huhua o te whenua nei, mai i Awanui i Kaitaia tae rawa atu ki Te Waka a Māui ki Te Anau. I ēnei wahi i heke hoki ētehi o ngā uri i te waka. I te wā i heke a Tamateaarikinui i te waka i Tauranga moana, ka whakatakotoria te mauri o te waka ki Te Awaiti, ko Hikutai me Uenukurangi ngā ingoa. Ka poua te whenua o Mauao, ki reira karakia ai ngā karakia, ka heke ngā uri o Ranginui i reira. Ka haere tonu te waka i raro i a Tahupōtiki.  Mā te kaiako ngā kōrero mō tēnei haerenga nui me ngā wāhi i ū ai te waka e tuku ki ngā ākonga, tukuna hoki kia whai wā ngā ākonga ki te rangahau, he nui ngā kōrero kei te ipurangi, kei ngā pukapuka hoki. | **He whakaaturanga**  **He mahi takirua**  Mai i ngā kōrero kua wānangahia kua rangahau e ngā ākonga mō te taenga mai o Tākitimu ki Aotearoa, ko tā ngā ākonga mahi he whakarite i tētehi whakaaturanga Prezi e whakamārama ana i ngā āhuatanga i puea ake i te taenga o Tākitimu ki Tauranga Moana. |
| **Ngā Toi** | **Ngā Mahi a te Rēhia**  **5**  Ka tūhura, ka whakawhanake, ka whai mōhiotanga, ka whai māramatanga: ki te whakawhanake i ngā ariā me ngā mātāpuna o te kaitoi; ki ngā tūāhua whakaawe. | **He mahi tā**  **Mahi takitoru**  Mai i ngā kōrero kua wānangahia kua rangahaua e ngā ākonga mō te taenga mai o Tākitumu ki Aotearoa, ko tā ngā ākonga mahi he:   * Tā i tētehi mahere whenua nui o Aotearoa. * he peita, he whakarākai i ā rātou mahere. * Ka tohu i ngā wāhi katoa i ū ai te waka ki ngā takutai o Aotearoa. * Ka whakamārama hoki i te whakaraupapatanga o ngā wāhi i ū ai te waka. |
| **Hangarau** | **Ngā Āhuatanga o te Hangarau**  **4.2**    Ka tātari i ā rātou mahere hoahoa me ngā mahere hoahoa a ērā atu ki te:  • tautohu i ngā whakatakotoranga pai ake;  • kōwhiri i ngā rawa e tika ana;  • whakarite i te hātepe | **Te waka o Tākitimu**  **He mahi takitahi**  Mai i ngā kōrero kua wānangahia kua rangahaua e ngā ākonga mō te taenga mai o Tākitumu ki Aotearoa, ko tā te ākonga mahi he:   * Tā i te waka o Tākitimu. Ka whakarite te ākonga i tana hoahoa me ngā mahere ka tā i te waka mai i ngā kōrero katoa kua kapohia e ia i roto i ēnei mahi. * Mā te ākonga e whakarākai. * Mutu ana tēnei mahi ka āpitihia tēnei rauemi ki te mahere whenua o Aotearoa kua oti kē i ngā ākonga te tā. |
| **Te Reo** | **Ā-Tā**  **Aheinga Reo**  **6.1**  Ka whakaaro nuitia ngā pūkenga ka whakamahia e te kaituhi, e te kaitā e rangona ai tōna ake wairua tuhi, wairua tā rānei. | **He tuhi hautaka**  **Mahi takitahi**  Mai i ngā kōrero kua wānangahia kua rangahau e ngā ākonga mō te taenga mai o Tākitimu ki Aotearoa, ko tā te ākonga mahi he tuhi hautaka mō ia wāhi i ū ai te waka ki uta, ka whakautu i ēnei pātai.   * He aha te ingoa o te wāhi i ū ai te waka? * Ko wai i heke i te waka? * Whakamāramahia mai ētehi āhuatanga i ara ake i te wā i ū te waka ki tēnei wāhi   Mutu ana te tuhi i ngā hautaka ka āpitihia tēnei mahi ki te mahere whenua o Aotearoa kua oti kē i ngā ākonga te tā me te whakarākai. |

# **Ngā rauemi tautoko**

## **Pukapuka**

**Annie Potts, D. B. (2013). A New Zealand Book of Beasts: Animals in Our Culture, History and Everyday Life.**

**Ballara, A. (1998). Iwi: The Dynamics of Māori Tribal Organisation from C.1769 to C.1945. Wellington: Victoria University Press.**

**Evans, J. (2009). Ngā Waka o Neherā. The first voyaging canoes. Auckland: Reed Publishing.**

**Smith, P. (2011). Hawaiki: The Original Home of the Maori: With a Sketch of Polynesian History. United States of America: Cambridge University Press.**

**Wendt, A. (1995). Nuanua: Pacific Writing in English since 1980. Hawaii: University of Hawaii Press.**

**Whaanga, M. (2005). A Carved Cloak for Tahu: A History of Ngai Tahu Matawhaiti. Auckland: Auckland University Press.**

**Whatahoro, T. (2011). The Lore of the Whare - Wānanga or the teaching of the Māori College on Religion, Cosmogeny, and History. United States of America: Cambridge University Press.**

**Pae tukutuku**

Ngā rūnanga o Ngāti Ranginui

[*http://www.ranginui.co.nz/t257kitimu-te-waka.html*](http://www.ranginui.co.nz/t257kitimu-te-waka.html)

Kahurangi

*https://www.kahurangi.com/production*

Mangatawa by Heather Basset – A research report

[*https://forms.justice.govt.nz/search/Documents/WT/wt\_DOC\_93400503/Wai%20215%2C%20A044.pdf*](https://forms.justice.govt.nz/search/Documents/WT/wt_DOC_93400503/Wai%20215%2C%20A044.pdf)

The astronomical knowledge of the Māori, genuine and empirical star names.

<http://nzetc.victoria.ac.nz/tm/scholarly/tei-BesAstro-t1-body-d1-d6-d4.html>

Legend of Mauao

<https://www.tauranga.govt.nz/Portals/0/data/community/tangata_whenua/file/legend_of_mauao.pdf>

Hauraki

<http://dl.hauraki.iwi.nz/greenstone/cgi-bin/library.cgi?e=d-01000-00---off-0ocrZz-tribunal--00-1----0-10-0---0---0direct-10---4-------0-1l--11-en-50---20-about---00-3-1-00-0-0-11-1-0utfZz-8-00&cl=&d=HASHc17ef75c53682fe2e14074.6.1&gg=text>

The Legend of Mauao - Mount Maunganui

<https://www.newzealand.com/int/article/the-legend-of-mauao-mount-maunganui/>

Prezi presentation

[https://prezi.com/v0ew\_v9motu7/Tākitimu/](https://prezi.com/v0ew_v9motu7/takitimu/)

The journal o the polyneian society

<http://www.jps.auckland.ac.nz/document//Volume_19_1910/Volume_19%2C_No._3/The_Rarotongan_version_of_the_story_of_Rata%2C_collected_and_translated_by_Stephen_Savage%2C_p_142-157/p1>

**Te Ara – The encyclopedia of New Zealand**

Ngāti Kahungunu

[*https://teara.govt.nz/en/whakapapa/568/whakapapa-of-kahungunu*](https://teara.govt.nz/en/whakapapa/568/whakapapa-of-kahungunu)

[*https://teara.govt.nz/en/ngati-kahungunu/page-2*](https://teara.govt.nz/en/ngati-kahungunu/page-2)

Tauranga Moana

<https://teara.govt.nz/en/tauranga-moana/page-2>

**Tiriata**

**Tātai raranga – Waka Huia**

<https://www.youtube.com/watch?v=NOlpbM22_Jg&t=282s>

Part 1 of 3 Tauranga Moana elders tell the history of Mauao Mountain

<https://www.youtube.com/watch?v=6dJkRly7W6A&t=21s>

Part 2 of 3 Tauranga Moana elders tell the history of Mauao Mountain

<https://www.youtube.com/watch?annotation_id=annotation_865395&feature=iv&src_vid=6dJkRly7W6A&v=FqLzfSHkgJQ>

**Part 2 of 3 Tauranga Moana elders tell the history of Mauao Mountain**

<https://www.youtube.com/watch?annotation_id=annotation_575466&feature=iv&src_vid=FqLzfSHkgJQ&v=YheMIPWusAU>

